নতুন কমিটির ঘোষণা কবে? যা জানালেন শমীক ভট্টচার্য

ওয়েবডেস্ক-  নতুন কমিটির (New Committee) নামের তালিকা জমা দেওয়া হয়ে গেছে, জানালেন‌ শমীক  ভট্টাচার্য (Shamik Bhattacharya) । তাহলে কী অমিত শাহ (Amit Shah) থাকাকালীন ঘোষণা? সমালোচনা মাঝে শমীক ভট্টাচার্য জানালেন,  নতুন রাজ্য কমিটি এবং পদাধিকারী নাম জমা দিয়েছেন। যা নিয়ে দলের সবাই জানতে চায়, শমীক ভট্টাচার্য তাই জানালেন কলকাতা টিভিকে।‌

রাজ্য সভাপতি হবার পর কবে নতুন কমিটি ঘোষণা করবে, তা নিয়ে দলে চলছিল নানা বিতর্ক। ছয় মাস হতে চলল, এখনও কেন কমিটি ঘোষণা হল না, কেন এখনও পুরোন কমিটির পদাধিকারী ছড়ি ঘোরাচ্ছে,  তা নিয়ে সমালোচনা চলছে। তারই মাঝে শমীক জানালেন‌,  নতুন কমিটিতে কারা থাকবেন, কাদের বিভিন্ন পদে রাখা হয়েছে, তাদের নাম দিয়ে দেওয়া হয়েছে। ঘোষণার দায়িত্ব কেন্দ্রীয় নেতাদের। ‌

অমিত শাহ আসছেন চলতি মাসের শেষে। শেষ তিন দিন থাকছেন এই বঙ্গে।‌ সবটাই সাংগঠনিক বৈঠক করবেন। কেনো জনসভায় ভাষণ দিচ্ছেন না, সেই নিয়েও প্রশ্ন উঠেছে। তবে কি তার আসার আগে বা তিনি থাকাকালীন নতুন পদাধিকারী নামের তালিকা ঘোষণা হবে? আপাতত বিজেপি কর্মীরা তাকিয়ে সেই দিকে।

আরও পড়ুন-  মতুয়া Vs মতুয়া, শান্তনু ঠাকুরের বাড়ি ঘেরাও, তুমুল মারামারি, তুলকালাম কাণ্ড

অমিত শাহের আসন্ন কলকাতা সফর ঘিরে অভিনব পরিকল্পনা করেছে পশ্চিমবঙ্গ বিজেপি। দল এবং বিজেপি যুব মোর্চা সূত্রের খবর, বাইক মিছিল সঙ্গে নিয়ে এক গন্তব্য থেকে আর এক গন্তব্যে পৌঁছোবেন কেন্দ্রীয় স্বরাষ্ট্রমন্ত্রী। বছরের শেষ দু’দিনে কলকাতায় সাংগঠনিক কর্মসূচিতে আসার কথা শাহের।

২৯ ডিসেম্বর রাতে কলকাতায় পা রাখবেন অমিত শাহ। ৩০ ও ৩১ ডিসেম্বর একগুচ্ছ সাংগঠিক বৈঠক করেবেন। এবার বাইক মিছিলের মাধ্যমে শক্তি প্রদর্শনের ভাবনা পদ্ম শিবিরে। ২৯ ডিসেম্বর রাতে অথবা ৩০ ডিসেম্বর সকালে বিজেপি যুবমোর্চার এই মিছিল হতে পারে। দায়িত্বে রয়েছে কলকতা, উত্তর ও দক্ষিণ ২৪ পরগনা, হাওড়া, হুগলি মোট ১০টি সাংগঠিক জেলা। প্রতিটি জেলাকে ৫০০টি করে বাইকের লক্ষ্যমাত্রা বেঁধে দেওয়া হয়েছে বলে খবর।

সদ্য রাজ্য সভাপতির পদে বসেছেন শমীক ভট্টাচার্য। তার পর থেকে নতুন কমিটিতে কারা থাকবেন, বাদই পড়ছেন কারা? সেই নিয়ে বিস্তর চাপানউতোর চলছে। নতুন রাজ্য কমিটিতে কারা থাকবেন,  তার অনেকটাই চূড়ান্ত বলে পদ্ম শিবির সূত্রে খবর।

দেখুন আরও খবর-

The post নতুন কমিটির ঘোষণা কবে? যা জানালেন শমীক ভট্টচার্য first appeared on KolkataTV.